ลือกันให้แซด
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

....นายกระทิง &amp; หญิงฟลอร์
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันอังคารที่ 15 มิ.ย. 2553 
rr...ตลาดหุ้นวันที่ 14 มิ.ย. ปรับตัวขึ้นอยู่ในทิศทางเดียวกับตลาดหุ้นเอเชีย หุ้นกลุ่มหลักๆ มากันหมด ทั้งแบงก์ สื่อสาร พลังงาน ทำดัชนีขึ้นปิด 781.13 จุด เพิ่มขึ้น 11.58 จุด หรือ 1.50% มูลค่าซื้อขาย 26,979 ล้านบาท 
rr...ต่างชาติขาย 1,257 ล้านบาท สถาบันรายย่อยช่วยกันซื้อ 
rr...หุ้นไทยคม (THCOM) ทั้งราคาและวอลุมซื้อขายโดดเด่น ข่าวรัฐบาลคิดจะซื้อไทยคมคืนจากเทมาเซก ปั่นราคาได้ทีเดียวทั้ง THCOM และชิน คอร์ปอเรชั่น (SHIN) ในฐานะผู้ถือหุ้นใหญ่ 41%
rr...ดูราคาเสนอซื้อไทยคม 1,000 ล้านบาท แล้วจะเป็นไปได้ยังไง มูลค่าจริงๆ แล้วไม่มากกว่านั้นหรือ??? และเทมาเซกคงไม่สนใจขายแค่ 1,000 ล้านบาท 
rr...ปัญหาหุ้นเสริมสุข (SSC) ไม่จบ ตอนนี้ไม่รู้ใครแย่งเก็บหุ้นบนกระดานราคาวิ่งได้วิ่งดี ที่สำคัญกลุ่ม “บุลสุข” และ “โอสถานุเคราะห์” เห็นว่าราคาที่ สตราทีจิค ตัวแทนของกลุ่มเป๊ปซี่ ตั้งโต๊ะรับซื้อรายย่อย 29 บาท ไม่เหมาะสม ไม่ยุติธรรมเท่ากับที่ บล.ซีไอเอ็มบี ที่ปรึกษาการเงินศึกษามา แต่ทำมั้ย !! ทั้ง 2 กลุ่มนี้ถึงบิ๊กล็อตซื้อกันเอง 29 บาท พิลึก !! ไม่เข้าจายจิงๆ ดิ เข้าสุภาษิต ปากว่าตาขยิบ 
rr...มองได้อย่างเดียวเรื่องระหว่าง “กลุ่มบุลสุข” กับ “เป๊ปซี่” เป็นการแย่งหุ้นของ 2 กลุ่มนี้ ทางที่ดีกลุ่มบุลสุข น่าจะตั้งโต๊ะรับซื้อแข่ง อย่างเป็นทางการ ไม่ใช่ซุ่มทำบิ๊กล็อตกันเอง หักหน้า สตราทีจิค 
rr...ตั้งแต่วันที่ 16 มิ.ย.นี้เป็นต้นไป ธุรกรรมต่างๆ ของตลาดหลักทรัพย์ สามารถติดต่อไปตามปกติที่ทำการตลาดหลักทรัพย์ คลองเตยเหมือนเดิมแล้วจ๊ะ